Den 15. august 423 døde Honorius av ødem (væskeansamling), kanskje lungeødem. Da intet medlem av det theodosiske dynasti var tilstede ved Ravenna for å gjøre krav på tronen var det forventet at Theodosius II ville utnevne en vestromersk keiser. Imidlertid nølte Theodosius og beslutningen ble forsinket. Ved å dra fordel av maktvakuumet grep patrisieren Castinus muligheten til å bli en kongemaker. Han erklærte Joannes, , overhode av statsforvaltningen, til å bli den nye keiser i Vestromerriket. Blant hans tilhengere var Flavius Aëtius. Han var en sønn av Flavius Gaudentius, magister militum, og Aurelia. Joannes’ styre ble akseptert i Italias provinser, i Gallia og i Hispania, men ikke i provinsen Africa.